Document ID: 32004R1765

KOMISJONI MÄÄRUS (EÜ) nr 1765/2004,
13. oktoober 2004,
millega muudetakse määrust (EÜ) nr 2076/2002 seoses II lisas loetletud ainete kasutamise jätkamisega
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, (1) eriti selle artikli 8 lõike 2 neljandat lõiku,
ning arvestades järgmist:
(1)
Komisjoni 20. novembri 2002. aasta määrus (EÜ) nr 2076/2002, millega pikendatakse nõukogu direktiivi 91/414/EMÜ artikli 8 lõikes 2 viidatud tähtaega ning mis käsitleb teatavate toimeainete väljajätmist nimetatud direktiivi I lisast ja kõikidele kõnealuseid toimeaineid sisaldavatele taimekaitsevahenditele antud lubade tagasivõtmist, (2) sisaldab ajutisi meetmeid, mis võimaldavad välja töötada alternatiive, mis puudutavad kasutusviise, mille kohta on esitatud täiendavad tehnilised tõendid toimeaine edasise kasutamise vajaduse ja tõhusate alternatiivide puudumise kohta.
(2)
Prantsusmaa on esitanud uusi tõendusmaterjale, mis näitavad vajadust uute oluliste kasutusviiside järele. Komisjon ja liikmesriikide eksperdid on kõnealusele teabele oma hinnangu andnud.
(3)
Erandeid tuleks teha üksnes juhtudel, mis on õigustatud ega tekita probleeme, ning erandid peaksid piirduma kahjulike organismidega, mille tõrjeks ei ole tõhusaid alternatiive.
(4)
Seepärast tuleks määrust (EÜ) nr 2076/2002 vastavalt muuta.
(5)
Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 2076/2002 II lisa rida, mis käsitleb toimeainet 4-CPA (4-klorofenoksüäädikhape), asendatakse järgmisega:
“4-CPA (4-klorofenoksüäädikhape)
Kreeka
Viinamari (seemneteta)
Hispaania
Tomat, baklažaan
Prantsusmaa
Tomat, baklažaan”
Artikkel 2
Käesolev määrus jõustub seitsmendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 13. oktoober 2004

Labels: 0
3
20
6